પાટણની ઉત્તર દિશામાં ઈશાન ખૂણામાં આવેલ દરવાજાનુ નામ ‘છેંડીયો દરવાજો’ છે. આ દરવાજો બીજા ડરવાજા કરતા બુલંદ અને બાંધણીની દ્રષ્ટિએ ભવ્ય છે. આ દરવાજો પુરવકાળના અનેક યુધ્ધોના સાક્ષીની જેમ ઊભો છે. આ દરવાજાનુ નામ છીંડીયો હોવા પાછળ એક લોક કથા છે. કુમારપાળ ની એક રાણી ઉદયપુરના રજાની દીકરી હતી. તે હિંદુ ધર્મ પાળતી હોવાથી કુમારપાળે તેને જૈનધર્મ પાળવા દબાણ કર્યુ. આથી તેના છેલ, છબીલા નામના ભાટને મળીને રાણી શહેરમાંથી છીંડુ પાડીને ચલી ગયેલી. જે આ દરવાજેથી ગયેલી તેથી આ દરવાજાનુ નામ છીંડીયો પડેલુ. કુમારપાળના લશ્કરે તેનો પીછો કરેલો. છેલ છબીલો ભાટ તેનો સામનો કરતાં શહીદ થયેલો. તેથી દરવાજાની બહાર તેના નામથી ‘છબિલા હનુમાન’ નુ મંદિર બનાવાયેલ જોઈ શકાય છે. જોકે કુમારપાળના સમયમાં આ પાટણનુ અસ્તિત્વ નહોતુ. એટલે આ લોકકથા પાછળથી ઉપજાવેલ જણાય છે. કદાચકોઈ હુમલાખોરોએ અહીંના કિલ્લમાં છીંડુ પાડ્યુ હોય અને તેના કારણે લોકો ‘છીંડીયા દરવાજા’ થી ઓળતા હોય એમ માની શકાય.